సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘డిస్కోరాజా’ దూకుడు.. సెట్ కోసం రూ. కోటి ఖర్చు!
మాస్ మహారాజా రవితేజ మంచి దూకుడు మీద ఉన్నారు. ‘డిస్కో రాజా’ అంటూ దూసుకుపోతున్నారు. శరవేగంగా షూటింగ్ జరుపుకుంటోన్న ఈ చిత్ర యూనిట్ వచ్చే నెలలో ఢిల్లీ వెళ్తోంది.
Samayam Telugu | Updated:
Jul 22, 2019, 05:49PM IST
మాస్ మహారాజా రవితేజ హీరోగా వి ఐ ఆనంద్ దర్శకత్వంలో ఎస్‌ఆర్‌టి ఎంటర్‌టైన్మెంట్ బ్యానర్లో ప్రతిష్టాత్మకంగా నిర్మిస్తున్న చిత్రం ‘డిస్కోరాజా’. ఈ సినిమా షూటింగ్ నిర్విరామంగా హైద‌రాబాద్ ప‌రిస‌ర ప్రాంతాల్లో జ‌రుగుతుంది. ప్రస్తుతం అన్నపూర్ణ స్టూడియోలో ఏడెక‌రాల స్థలంలో ఒక కోటి 20 ల‌క్షల రూపాయిల ఖర్చుతో నిర్మించిన సెట్‌లో షూటింగ్ జ‌రుపుతున్నారు. ఈ సినిమాకి ఈ సెట్ చాలా కీల‌క‌ం కానుంది. ఈ షెడ్యూల్‌లో ర‌వితేజ‌, వెన్నెల కిషోర్‌, శశిర్ ష‌ర‌మ్‌, టోనీ హోప్‌లపై సినిమాలో అతి కీల‌క స‌న్నివేశాలు చిత్రీక‌రిస్తున్నారు.
ఈ సెట్‌ను థియేటర్‌లో తెరపై చూస్తే ప్రేక్షకులకు కొత్త ఫీలింగ్ కలుగుతుందని దర్శక నిర్మాతలు చెబుతున్నారు. ‘RX 100’ ఫేమ్ పాయల్ రాజ్ పుత్, ‘నన్ను దోచుకుందువటే’తో తెలుగు ప్రేక్షకులకు పరిచయమైన నభా నటేష్ ఈ చిత్రంలో హీరోయిన్లుగా నటిస్తున్నారు. ‘నేల టిక్కెట్’ తర్వాత ఎస్‌ఆర్‌టి ఎంటర్‌టైన్మెంట్స్ అధినేత రామ్ తాళ్ళూరి.. రవితేజతో నిర్మిస్తున్న రెండో చిత్రమిది. కాగా, తదుపరి షెడ్యూల్ కోసం త్వర‌లో చిత్ర యూనిట్ ఢిల్లీ వెల్లనుంది.